b'\n_START_ARTICLE_\nAvdizem\n_START_PARAGRAPH_\nAvdizem je stali\xc5\xa1\xc4\x8de, da je nekdo ve\xc4\x8dvreden na podlagi njegove sposobnosti sluha ali obna\xc5\xa1anja na na\xc4\x8din sli\xc5\xa1e\xc4\x8dega ali pa, da je \xc5\xbeivljenje brez sluha nesmiselno in bedno oziroma patolo\xc5\xa1ko mi\xc5\xa1ljenje, ki nosi kot posledico negativno stigmo do gluhih in naglu\xc5\xa1nih. Izraz avdizem je v svoji doktorski disertaciji leta 1977 skoval Tom L. Humphries, vendar se izraz ni prijel, vse dokler ga ni Harlan Lane za\xc4\x8del uporabljati v svojih spisih. Humphries je prvotno z avdizmom ozna\xc4\x8deval posamezne pristope in prakse, medtem ko je Lane izraz raz\xc5\xa1iril na zatiranje gluhih in naglu\xc5\xa1nih._NEWLINE_Avdizem je oblika abilizma, tj. diskriminacije na podlagi dolo\xc4\x8dene vrste invalidnosti. Kot rasizem ali seksizem tudi avdizem dodeljuje oznake, obsoja in omejuje posameznike glede na to, ali lahko sli\xc5\xa1ijo oz. govorijo ali ne. Ljudje, ki izvajajo avdizem, se imenujejo avdisti. \xc4\x8ceprav avdizem prete\xc5\xbeno izvajajo sli\xc5\xa1e\xc4\x8di, lahko tega izvaja kdorkoli (tudi gluhi in naglu\xc5\xa1ni), hote ali nehote.'